CELEX: 32017D0938
Language: et
Date: 2013-09-23 00:00:00
Title: Nõukogu otsus (EL) 2017/938, 23. september 2013, Minamata elavhõbedakonventsiooni Euroopa Liidu nimel allkirjastamise kohta

2.6.2017   
            
            
               ET
            
            
               Euroopa Liidu Teataja
            
            
               L 142/2
            
         NÕUKOGU OTSUS (EL) 2017/938,
   23. september 2013,
   Minamata elavhõbedakonventsiooni Euroopa Liidu nimel allkirjastamise kohta
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 192 lõiget 1 koostoimes artikli 218 lõikega 5,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Elavhõbe ja selle ühendid on inimeste ja loomade tervisele ning taimedele väga mürgised. Liidus reguleeritakse elavhõbedat ja selle ühendeid õigusaktidega, mille eesmärk on kaitsta inimeste tervist ja keskkonda.
            
         
               (2)
            
            
               ÜRO keskkonnaprogrammi nõukogu palus 2009. aastal tegevdirektoril kokku kutsuda valitsustevaheline läbirääkimiskomitee, keda volitati valmistama ette elavhõbedat käsitlevat rahvusvahelist õiguslikult siduvat instrumenti ning kellele tehti ülesandeks töö lõpetada enne nõukogu 27. regulaarset istungjärku 2013. aastal.
            
         
               (3)
            
            
               Nõukogu andis detsembris 2010 komisjonile loa osaleda liidu nimel liidu pädevusse kuuluvates küsimustes, mille kohta liit on vastu võtnud eeskirjad, elavhõbedat käsitleva õiguslikult siduva dokumendi üle peetavatel läbirääkimistel vastavalt kõnealuse loa addendum'is sätestatud läbirääkimisjuhistele.
            
         
               (4)
            
            
               Läbirääkimised viidi edukalt lõpule valitsustevahelise läbirääkimiskomitee viiendal kohtumisel, mis toimus 13.–18. jaanuaril 2013 Genfis.
            
         
               (5)
            
            
               Kõnealustel läbirääkimistel oli juhtroll liidul, kes võttis aktiivselt osa komisjonile adresseeritud läbirääkimisjuhiste kohase tulemuseni jõudmisel.
            
         
               (6)
            
            
               Nõukogu avaldas oma 3233. istungjärgul 21. märtsil 2013 heameelt läbirääkimiste tulemuse üle.
            
         
               (7)
            
            
               Elavhõbedat käsitlev rahvusvaheline õiguslikult siduv instrument ehk Minamata elavhõbedakonventsioon avatakse allakirjutamiseks 7.–11. oktoobril 2013 Jaapanis Kumamotos toimuval diplomaatilisel konverentsil.
            
         
               (8)
            
            
               Seetõttu tuleks Minamata elavhõbedakonventsioon allkirjastada,
            
         ON VASTU VÕTNUD KÄESOLEVA OTSUSE:
   Artikkel 1
   Minamata elavhõbedakonventsiooni allakirjutamiseks antakse liidu nimel luba, eeldusel et nimetatud konventsioon sõlmitakse (1).
   Artikkel 2
   Nõukogu eesistujal on õigus määrata isik(ud), kes on volitatud konventsioonile liidu nimel alla kirjutama.
   Artikkel 3
   Käesolev otsus jõustub selle vastuvõtmise kuupäeval.
   
      Brüssel, 23. september 2013
      
         
            Nõukogu nimel
         
         
            eesistuja
         
         V. JUKNA
      
   
   
      (1)  Konventsiooni tekst avaldatakse koos selle sõlmimise otsusega.